hu hu hu hu hu hu hu hu hu en hu hu hu hu hu hu hu hu de hu hu en hu de hu hu hu hu hu es hu hu hu hu hu hu hu hu hu hu hu hu hu hu hu hu hu ro hu fi hu hu hu hu hu ro hu fi hu hu hu hu hu hu hu hu hu hu hu en hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu de hu hu hu hu hu hu en hu fr hu hu pl hu fr ca hu hu en de ru en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 7.
Ugrás a navigációhoz Ugrás a kereséshez
2020. január 18. (84 évesen)
Magyar Szent István Rend (2016)
Makkai Ádám (Budapest, 1935. december 16. – Budapest, 2020. január 18.)[2] kétszeres Kossuth-díjas magyar költő, nyelvész, műfordító, a Chicagói Egyetem professzora. A Magyar Szent István-rend kitüntetettje. Makkai János(wd) újságíró, politikus [3] és Ignácz Rózsa fia, Rebecca Makkai édesapja. Sokat tett a magyar költészet és irodalom nemzetközi megismertetéséért.
Felsőfokú tanulmányokat az ELTE magyar–francia szakán folytatott. Az 1956-os forradalom leverése után az Amerikai Egyesült Államokba emigrált.
Nagyon rossz káder voltam itthon. Anyámat, Ignácz Rózsát, az erdélyi református paplányt klerikális, irredenta írónak bélyegezték, apám jobboldali politikus volt, amit ugyan megbánt, sőt a németek le is csukták, mégis rosszul hangzott a neve akkoriban, ráadásul a családjából mások is szerepeltek a kommunisták feketelistáján. Kezdetben 80 centes órabérért konyhai kisegítő voltam, aztán 1957-ben én voltam az első 56-os menekült, aki bekerült a Harvardra.
– Makkai Ádám egy 2003-as interjúban[4]
A Harvard Egyetemen B.A., a Yale Egyetemen M.A., majd 1965-ben nyelvészdoktorátusi fokozatot (PhD) szerzett. Disszertációja Az angol nyelv idiómaszerkezete, könyv formájában is megjelent 1972-ben a hágai Mouton kiadónál. Kutatási területe mindvégig a nyelvek idiómaszerkezete.
Metafizikába hajló, ironikus verseket írt és magyar költők verseit népszerűsítette angol nyelven. Folyóiratokat, antológiákat szerkesztett, és egyetemeken tanított nyelvészetet. 1958–1960 közt a honolului Iolani College-ban, majd a hawaii egyetemen, 1962-től a Yale, a Kuala Lumpur-i, 1965-től a Los Angeles-i egyetemeken tanított, 1967-től az illinois-i egyetem nyelvészeti tanszékén tanár, 1969-től rendkívüli professzor. 1988-tól a hongkongi baptista főiskolán oktatta az angol nyelvészetet.
Megalapította a Forum Linguisticum című szakfolyóiratot. 1973-tól munkatársa lett az Ötágú Síp című magyar irodalmi folyóiratnak. 1969-ben tagjai közé választotta az Amerikai Nyelvészek Társasága. 1974-ben megalapította a Linguistic Association of Canada and the United States nyelvészeti egyesületet, amelynek ügyvezető és kiadóbizottsági elnöke lett.[5]
Kultúrtörténeti jelentőségű munkája a magyar költői antológia szerkesztése, amelyet mind angol (In Quest of the Miracle Stag), mind magyar nyelven (A csodaszarvas nyomában: A legszebb ezer vers költészetünk nyolc évszázadából) közreadott (Budapest, 2002, 1000 oldal); az utóbbi kötetet tankönyvnek is ajánlották.
A világ nyomtatásban megjelenő szakirodalmának 96 százaléka ma angol nyelven íródik, s az angolul való megjelenés vágya és egzisztenciális kényszere ugyanúgy kísért Nyugat-Európában, mint Magyarországon vagy Romániában. Az, hogy valaki franciául vagy a hajdanában oly igen presztízses német nyelven írt egy irodalomelméleti munkát, szinte nem számít a szűkebb honi területen kívül.
– Makkai Ádám: Az egyetemi oktatás világválsága – Amerikából nézve[6]
A költő második házasságából két leánygyermeke született, akik már férjhez mentek, unokákkal ajándékozták meg a költőt. Harmadik felesége, Arany Ágnes családja erdélyi származású, Arany János oldalági rokona. A költő édesanyja kovásznai születésű, ahol ápolják emlékezetét, s költő fiát is nagy szeretettel fogadták. Nem csoda, hogy a házaspár szinte Kovásznát érezte igazi otthonának.[forrás?]
Szomj és ecet. Versek; Amerikai Magyar Írók, Los Angeles, 1966
K² = 13 vagy K a négyzeten egyenlő tizenhárommal; Amerikai Magyar Írók, Cleveland (Ohio), 1970
Jupiter szeme. Összegyűjtött és válogatott versek, 1952–1990; Héttorony, Budapest, 1991
„Cantio nocturna peregrini”. Hétnyelvű rejtvény; Johann Wolfgang von Goethe Wanderers Nachtlied verse alapján; Corvina–Atlantis-Centaur, Chicago–Budapest, 1996
A csodaszarvas nyomában – A legszebb ezer vers költészetünk nyolc évszázadából, Tinta Könyvkiadó, Budapest, 2002, ISBN 9639372374
Úristen! Engedj meghalni! Petőfi Sándor pokoljárása és megidvezülése. Val(lát)omások; Árgus–CET Belvárosi, Székesfehérvár–Budapest, 2003
Az erő. Szabálytalan önéletrajz hatodfél évtized barangolásaiból versben és prózában. Budapest–Chicago, 1979–2003; CET Belvárosi, Budapest, 2003
In Quest of the Miracle Stag I–II. The Poetry of Hungary, International Association of Hungarian Language and Culture, 1996/2000 és 2003, ISBN 9632108140
Jézus és a démonok imája. Összegyűjtött versek, 1952–2005; Atlantis-Centaur–Pro-Print, Chicago–Csíkszereda, 2005
Kutyapest. Válogatott és új versek; Erdélyi Híradó, Kolozsvár, 2010, ISBN 978-606-8118-03-1
Kutyapest. Válogatott versek; Kárpát-medencei Tehetséggondozó Nonprofit Kft., Budapest, 2018
Idiom structure in English; Mouton, Hague–Paris, 1972 (Janua linguarum Ser. maior)
A dictionary of American idioms / Angol/amerikai idiomatikus szólások és kifejezések tára; International House, Budapest, 1987
Ecolinguistics: ¿Toward a New **Paradigm** for the Science of Language?; Pinter–Akadémiai–St. Martin's Press, London–New York–Budapest,1993 (Open Linguistics Series)
Jézus és a démonok imája; Tinta Könyvkiadó, Budapest, 2005 ISBN 9637094369
Guy de Pourtalès(wd): Három zarándok Chartres-ba tart (a szöveg átdolgozása és utószó), Tinta Könyvkiadó, Budapest, 2008, ISBN 9789637094880
Angol társalgási zsebkönyv (Makkai Arany Ágnessel), Tinta Könyvkiadó, Budapest, 2012, ISBN 9786155219115
Füst Milán Fordítói Alapítvány Nagydíja (2007)
Magyar Szent István-rend (2016)
↑ Elhunyt Makkai Ádám kétszeres Kossuth-díjas költő (magyar nyelven). hirado.hu. (Hozzáférés: 2020. január 18.)
↑ Ne átkozd a sötétséget!, valasz.hu
↑ Verstörténés – Makkai Ádám: Két jégkorszak között Archiválva 2016. szeptember 19-i dátummal a Wayback Machine-ben, irodalmijelen.hu
↑ Makkai Ádám: Az egyetemi oktatás világválsága – Amerikából nézve, korunk.org
↑ Ők kapták a Kossuth-díjat ( 2016. március 15.). (Hozzáférés: 2016. május 26.)
Új magyar irodalmi lexikon II. (H–Ö). Főszerk. Péter László. Budapest: Akadémiai. 1994.  1308. o. ISBN 963-05-6806-3
Makkai Ádám: „Anyáról fiúra szálló örökség” a Kossuth-díj, 2011, kultura.hu
Egy világpolgár magyarul - Interjú Makkai Ádámmal és feleségével, Arany Ágnessel, Irodalmi Jelen, 2011, irodalmijelen.hu
Makkai Ádám: Álmodtam már szanszkritül is, litera.hu
„Hungary, Harvard, Hawaii” – A 80 éves Makkai Ádám köszöntése, Irodalmi Jelen, 2015, irodalmijelen.hu
Sablon:A Magyar Szent István-rend kitüntetettjei
A Magyar Szent István-rend kitüntetettjei
Vizi E. Szilveszter (2021)
ISNI: 0000 0001 2138 6887
Irodalomportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Makkai_Ádám&oldid=25161528”
A Magyar Szent István Rend kitüntetettjei
Fotó nélküli Személy infobox sablont tartalmazó lapok
Lefordítandó cikkekre való utalást tartalmazó lapok
Lapok láthatatlanná vált linkiw sablonnal
Kevés forrással rendelkező lapok
Forrásstatisztika/Új magyar irodalmi lexikon
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 7., 23:20
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.